钦定古今图书集成/明伦汇编/闺媛典/第197卷 > 戴绛妻方氏
## 钦定古今图书集成/明伦汇编/闺媛典/第197卷 > 戴绛妻方氏

按《婺源县志》：“方氏，桂丛戴绛妻，封刑部主事平盈方
建女。将嫁，绛忽遘奇疾，乡人戒勿装，氏不听，遂行，躬
亲汤药而绛疾痊。逾年生子文佐，甫四岁，绛复以前
疾死，氏即欲捐生，寻念遗孤在抱，舅姑及父母俱衰
老，乃强存残喘，斋素深居。有讽再适者，氏曰：‘速吾死
耶！已两世舅姑相继丧，绛一弟亦孤幼，氏抚之逾己’”
子，后与子俱成立。有司上其事旌表。